PATVIRTINTA

Viešosios įstaigos CPO LT direktoriaus 2021 m. balandžio mėn. \_\_ d.

įsakymu Nr. 3V-\_\_\_

**VIEŠOSIOS ĮSTAIGOS CPO LT**

**KOKYBĖS POLITIKOS APRAŠAS**

 **CPO LT misija** – užtikrinti centralizuotų viešųjų pirkimų, pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, ir daugiabučių namų atnaujinimui (modernizavimui) vykdyti skirtų pirkimų efektyvų ir skaidrų vykdymą, racionalų lėšų ir administracinių išteklių panaudojimą.

**CPO LT vizija** – perkančioji organizacija, siūlanti profesionaliausius centralizuotus viešųjų pirkimų vykdymo sprendimus Lietuvoje.

**CPO LT vertybės ir veiklos principai:**

1. pagarba žmogui ir valstybei – profesionalus ir konstruktyvus elgesys su pirkėjais ir tiekėjais, pagarba Konstitucijai, valstybei, jos institucijoms, įstaigoms ir teismų sprendimams;

2. nesavanaudiškumas, skaidrumas ir viešumas – vykdant pavestas funkcijas, vadovaujamasi viešaisiais interesais, vengiama veiksmų, kurie gali sukelti viešųjų ir privačių interesų konfliktą;

3. iniciatyvumas, saviraiška ir kolegialumas – sudarytos galimybės kiekvienam darbuotojui prisidėti prie siekiamo rezultato, stiprinamas bendras kolektyvo, kaip vieningos komandos, funkcionavimas, dalijantis idėjomis, praktinio darbo patirtimi, taip pat ieškant naujų efektyvesnių darbo būdų ir metodų;

4. kompetencija ir profesionalumas – skatinamas nuolatinis darbuotojų žinių gilinimas ir įgūdžių tobulinimas, profesinės kompetencijos ugdymas;

5. orientacija į tikslą ir rezultatą – nustatytų tikslų ir siekiamų rezultatų deklaravimas, aiškių ir konkrečių užduočių formavimas kiekvienam darbuotojui, nuolatiniai tikslų ir rezultatų aptarimai.

**CPO LT veiklos kokybė tai:**

* naujų, aktualių paslaugų plėtra, taip pat ir esamų paslaugų vystymas įvedant naujus pirkimo modulius;
* platus užsakovams siūlomų specializuotų pirkimų spektras;
* institucijų, besinaudojančių CPO LT paslaugomis, kaštų, laiko bei administracinių išteklių taupymas;
* ekonomiškai naudingi užsakovams centralizuoti pirkimai, taikant masto ekonomiją;
* efektyvi bei profesionali pagalba ir konsultacijos užsakovams pirkimų klausimais.
* efektyvios, greitos ir paprastos procedūros padedančios tiekėjams siūlyti savo prekes ir paslaugas per CPO LT sistemas perkančioms organizacijoms;
* efektyvus pirkimų pagal pavedimą vykdymas.

**CPO LT įsipareigoja:**

* nuolat gerinti kokybės vadybos sistemos rezultatyvumą pagal LST EN ISO 9001:2015 standarto reikalavimus;
* tinkamai ir efektyviai vykdyti teisės aktuose nustatytas funkcijas;
* didinti darbuotojų motyvaciją siekiant kuo didesnio darbo rezultatyvumo ir efektyvumo, gerinant darbo sąlygas, vidinę komunikaciją bei profesinės kvalifikacijos tobulinimo galimybes.

\_\_\_\_\_\_\_\_\_\_\_\_\_\_